คาสเซิลวาเนีย: ฮาร์โมนีออฟดิสแพร์

***คาสเซิลวาเนีย: ฮาร์โมนีออฟดิสแพร์*** () เป็นเกมแพลตฟอร์มผจญภัยในซีรีส์*[[คาสเซิลวาเนีย]]* ที่พัฒนาและเผยแพร่โดยบริษัทโคนามิสำหรับเอกซ์บอกซ์ 360 ในเดือนสิงหาคม ค.ศ. 2010 และสำหรับเพลย์สเตชัน 3 ใน ค.ศ. 2011

## รูปแบบการเล่น
[thumb|left|''คาสเซิลวาเนีย: ฮาร์โมนีออฟดิสแพร์'' นำเสนอรูปแบบการเล่นแบบร่วมมือกันซึ่งคล้ายกับ''[คาสเซิลวาเนีย: พอร์เทรตออฟรูอิน*]]

รูปแบบการเล่นประกอบด้วยโหมดร่วมมือกัน (ในรุ่นเอกซ์บอกซ์ 360 เปิดให้เล่นแบบร่วมมือกันทางอินเทอร์เน็ตเท่านั้น ในขณะที่เพลย์สเตชัน 3 รองรับหลายผู้เล่นในพื้นที่) ซึ่งเล่นแบบ "โหมดการรวมบอส" ของเกม*คาสเซิลวาเนีย* 2 มิติก่อนหน้า แต่มีห้องและไอเทมหลายห้องเพื่อค้นหา และปิดท้ายด้วยบอสที่จะต่อสู้ นอกจากนี้ ยังมีโหมดปะทะ ด้วยการต่อสู้ที่เกิดขึ้นระหว่างผู้เล่น บอสบางตัวสามารถโจมตีผู้เล่นระหว่างทางไปสู่การต่อสู้ เกมดังกล่าวมีตัวละครที่สามารถเล่นได้ เป็นต้นว่า [[อลูคาร์ด]], [[โซมะ คูรูซุ]], [[รายชื่อตัวละครในคาสเซิลวาเนีย#โจนาธาน มอร์ริส|โจนาธาน มอร์ริส]], [[ชาโนอา]] และ[[รายชื่อตัวละครในคาสเซิลวาเนีย#ชาร์ลอตต์ ออลิน|ชาร์ลอตต์ ออลิน]] โดยทั้งหมดมาจากเกม*คาสเซิลวาเนีย* 2 มิติก่อนหน้า

ตัวละครทั้งหมดรวมถึง[[การแลกเปลี่ยนจานสี|การเปลี่ยนสีชุด]]แปดสีเพื่อรองรับผู้เล่นที่ต้องการเป็นตัวละครเดียวกัน ผ่านเนื้อหาที่ดาวน์โหลดได้ ตัวละครเพิ่มเติมได้รับการเผยแพร่ รวมถึง[[ไซมอน เบลมอนต์]] เวอร์ชัน [[8-บิต]] เหล่าตัวละครมีการโจมตีและทักษะที่เป็นเอกลักษณ์ของตนเองเพื่อใช้ในการต่อสู้ ระบบแผนที่ใหม่ทั้งหมดช่วยให้สามารถซูมเข้าและออกจากด่านปัจจุบันได้แบบเรียลไทม์ ซึ่งจะไม่หยุดการเล่นเกม และให้ผู้เล่นเล่นโดยซูมแผนที่ออก

คุณสมบัติอื่น ๆ ในเกมรวมถึงคัมภีร์ที่อยู่ในบางส่วนของเลเวล ซึ่งเป็นวิธีเดียวที่จะเปลี่ยนไอเทมและอุปกรณ์กลางเกม โดยมีไอเทมบริโภคได้เพียงประเภทเดียว เช่น โพชัน ซึ่งสามารถติดตั้งได้ครั้งละหนึ่งหน่วย แต่สามารถบริโภคได้ตามต้องการ ไอเทมการรักษาบางอย่างมีผลในพื้นที่ ดังนั้นจึงสามารถใช้เพื่อรักษาผู้เล่นคนอื่นได้เช่นกัน ส่วนระบบค่าประสบการณ์จากเกม*คาสเซิลวาเนีย* 2 มิติที่ใหม่กว่าส่วนใหญ่ได้รับการแทนที่ด้วยระบบปรับระดับเฉพาะตัวละคร โดยตัวละครบางตัวต้องหาอาวุธและอุปกรณ์เพื่อพัฒนาตัวละคร ในขณะที่ตัวอื่น ๆ ต้องเพิ่มระดับอาวุธย่อยหรือรวบรวมคาถา/วิญญาณเพื่อพัฒนาตัวละคร ทั้งนี้ อลูคาร์ด และโซมะ สามารถสวมใส่อาวุธที่หล่นส่วนใหญ่ได้ แต่โจนาธาน, ชาร์ลอตต์ และชาโนอา สามารถเสริมความแข็งแกร่งให้แก่การโจมตีหลักของพวกเขาโดยการอัปเกรดการโจมตีย่อย ไม่ว่าจะโดยการค้นหาและใช้พวกมันหรือดูดซับเวทมนตร์เพิ่มเติมจากมอนสเตอร์ (ชาโนอายังสามารถหาอาวุธหายากบางอย่าง โดยเฉพาะของเธอเท่านั้น เพื่อเปลี่ยนประเภทการโจมตีและพลัง)

== การพัฒนาและการตลาด ==
*คาสเซิลวาเนีย: ฮาร์โมนีออฟดิสแพร์* ได้รับการแพร่งพรายเป็นครั้งแรกจากโอเอฟแอลซีเอ เรตติง เมื่อวันที่ 27 พฤษภาคม ค.ศ. 2010 จากนั้น จึงได้รับการประกาศอย่างเป็นทางการสำหรับรายการเอกซ์บอกซ์ไลฟ์ซัมเมอร์ออฟเกมมิง 2010 ต่อมา ในปีดังกล่าว เกมนี้ได้รับการเปิดตัวในฐานะเดโมที่สามารถเล่นได้ในบูธของโคนามิที่[[อีทรี 2010|งานอีทรีประจำปี 2010]]

*คาสเซิลวาเนีย: ฮาร์โมนีออฟดิสแพร์* ได้รับการวางจำหน่ายทั่วโลกในวันที่ 4 สิงหาคม ค.ศ. 2010 สำหรับ[[เอกซ์บอกซ์ไลฟ์อาร์เคด]] และ 27 กันยายน ค.ศ. 2011 สำหรับ[[เพลย์สเตชัน เน็ตเวิร์ก]] ครั้นเมื่อวันที่ 14 มีนาคม ค.ศ. 2019 ได้เพิ่มลงใน[[เอกซ์บอกซ์วัน]]ที่เข้ากันได้แบบย้อนหลัง นับเป็นครั้งแรกที่ซีรีส์นี้อยู่บนแพลตฟอร์มอื่นในรอบเกือบทศวรรษ

=== เนื้อหาที่ดาวน์โหลดได้ ===
ได้มีการเพิ่ม[[เลเวล (วิดีโอเกม)|ด่าน]] และ[[ตัวละครที่สามารถเล่นได้]]เพิ่มเติมในเกมในฐานะ[[เนื้อหาที่ดาวน์โหลดได้]] (DLC)

* ด่านที่ 7 ชื่อ*บิวตี, ดิไซร์, ซิทูเอชันไดร์* นำเสนอธีมพีระมิดอียิปต์โบราณ โดยมี[[อัสตาร์ตี]]เป็น[[บอส (วิดีโอเกม)|บอสเลเวลสุดท้าย]] และเปิดตัวเมื่อต้นเดือนตุลาคม ค.ศ. 2010
* ด่านที่ 8 ชื่อ*ดิวันฮูอีสเมนี* ได้รับการเปิดตัวเมื่อวันที่ 12 มกราคม ค.ศ. 2011 และอิงตามพื้นที่ใต้ดินของภาค*ซิมโฟนีออฟเดอะไนท์* ที่มี[[ลีเจียน (ปิศาจ)|ลีเจียน]]เป็นบอสเลเวลสุดท้าย
* ด่านที่ 9 ชื่อ*ไฟลส์* ได้รับการเปิดตัวเมื่อวันที่ 19 มกราคม ค.ศ. 2011 และอิงตามส่วนเริ่มต้นของภาค*ซิมโฟนีออฟเดอะไนท์* ที่มี[[เบเอลเซบูล]]เป็นบอสเลเวลสุดท้าย
* ด่านที่ 10 ชื่อ*ออริจินส์* เป็นการนำเอา*คาสเซิลวาเนีย* [[8-บิต]]ดั้งเดิมมาทำใหม่ และเปิดตัวเมื่อวันที่ 26 มกราคม ค.ศ. 2011 โดยนำเสนอรองบอสดั้งเดิมทั้งหมดของ*คาสเซิลวาเนีย*ภาคแรก ซึ่งลงท้ายด้วยท่านเคานต์
* ด่านที่ 11 ชื่อ*เดอะเลเจนด์ออฟฟูมะ* ได้รับการเปิดตัวเมื่อวันที่ 2 กุมภาพันธ์ ค.ศ. 2011 และอิงจากเกม*เงสึ ฟูมะ เด็ง*

นอกจากนี้ บริษัทโคนามิยังได้เปิดตัว[[ตัวละครผู้เล่น|ตัวละครพิเศษที่สามารถเล่นได้]] โดยมี[[โยโกะ เบลนาเดส]] และ[[จูเลียส เบลมอนต์]] ที่ได้รับการเปิดตัวในเดือนตุลาคม ค.ศ. 2010 รวมถึง[[มาเรีย เรนาร์ด]] และ[[ริชเอต์ เบลมอนต์]] ที่ได้รับการเปิดตัวในวันที่ 30 พฤศจิกายน ค.ศ. 2010 ส่วน[[ไซมอน เบลมอนต์]] 8-บิต ได้รับการเปิดตัวเมื่อวันที่ 26 มกราคม ค.ศ. 2011 และเงสึ ฟูมะ จาก*เงสึ ฟูมะ เด็ง* เปิดตัวเมื่อวันที่ 2 กุมภาพันธ์ ค.ศ. 2011 ทั้งนี้ การเปิดตัวของระบบเพลย์สเตชัน เน็ตเวิร์ก ยังมีด่านที่ 7, จูเลียส เบลมอนต์ และโยโกะ เบลนาเดส รวมอยู่ในเกมตัวเต็ม พร้อมด้วยคุณสมบัติเฉพาะตัวที่อนุญาตให้หลายผู้เล่นในพื้นที่สำหรับผู้เล่นสูงสุดสี่คน บริษัทโคนามิได้เปิดตัวแพกเพลงสองชุดที่มีเพลงประกอบการแสดงบนเวที เช่นเดียวกับแพกภาพตัวละครและธีมแดชบอร์ด[[เอกซ์บอกซ์ไลฟ์]]

== การตอบรับ ==


ภาค*ฮาร์โมนีออฟดิสแพร์*ได้รับการตอบรับแบบผสม เว็บไซต์[[เกมสปอต]]ได้ยกย่องระบบหลายผู้เล่นด้วยคะแนน 7.5 ที่ "เป็นวิธีที่ดีที่สุดในการสัมผัส*คาสเซิลวาเนีย*ภาคใหม่นี้ และเป็นวิธีที่เหมาะสมที่สุดที่จะได้สัมผัสกับสิ่งที่อาจเป็นทิศทางใหม่และสนุกสนานสำหรับซีรีส์นี้" ส่วนเว็บไซต์[[เกมเทรเลอส์]]ให้ความเห็นเกี่ยวกับการสำรวจนี้เมื่อเปรียบเทียบกับเกมภาคก่อน โดยกล่าวว่า "ความตื่นเต้นของการค้นพบได้หายไป และแทนที่ด้วยแรงขับดันเพื่อเพื่อซื้อของ แปลกมาก มันได้ผล และจริง ๆ แล้วเกมนี้สามารถสนุกกับเพื่อน ๆ ได้มาก"

ขณะที่*เรโซลูชันแมกกาซีน*รู้สึกผิดหวังกับ "รูปแบบการเล่นที่ค่อนข้างยุ่งเหยิง" และมีเพียงหกด่านเท่านั้น พวกเขาสรุปบทวิจารณ์ด้วยคะแนน 6 เต็ม 10 ส่วนเว็บไซต์[[เดสทรักทอยด์]]ยังให้คะแนนเกม 6 เต็ม 10 โดยระบุว่า "ในที่สุดก็รู้สึกเหมือน*คาสเซิลวาเนีย*เล็กน้อย – เกม*คาสเซิลวาเนีย*ของจริงในเวอร์ชันที่ถอดออกมาโดยไม่มีการออกแบบที่ล้ำลึกหรือฉลาดเลย" ด้านเว็บไซต์[[ยูโรเกมเมอร์]]ได้ติเตียนระบบหลายผู้เล่น โดยกล่าวว่า "ภาค*ฮาร์โมนีออฟดิสแพร์*ได้รื้อ*คาสเซิลวาเนีย*ออกจนเหลือตัวหารร่วมที่ต่ำที่สุด เพื่อสร้างฟังก์ชันหลายผู้เล่น แทนที่จะสร้างเกมขึ้นมาใหม่เพื่อให้ระบบหลายผู้เล่นประสบความสำเร็จ" โดยให้คะแนนขั้นท้ายอยู่ที่ 4 เต็ม 10

นอกจากนี้ ทิม ตูริ จากนิตยสาร*เกมอินฟอร์เมอร์''วิจารณ์ว่าเกมนี้ขาด "ความก้าวหน้าและความหลากหลายของอาวุธ" แต่ชื่นชมความทะเยอทะยาน และรูปแบบการเล่นแบบร่วมมือกัน

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมข้ามฝั่ง
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับเพลย์สเตชัน 3
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง